|  |
| --- |
| **Izziņa par atzinumos sniegtajiem iebildumiem par Ministru kabineta noteikumu projektu „Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” un tā sākotnējās ietekmes novērtējuma ziņojumu (anotāciju)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
| 1. | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 17.09.2019. |
|  |  |
| Saskaņošanas dalībnieki | Tieslietu ministrija, Finanšu ministrija, Centrālā finanšu un līgumu aģentūra, Labklājības ministrija, Veselības ministrija, Vides aizsardzības un reģionālās attīstības ministrija, Pārresoru koordinācijas centrs, Latvijas Pašvaldību savienība, Latvijas Brīvo arodbiedrību savienība un Latvijas Darba devēju konfederācija |
|   |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Centrālā finanšu un līgumu aģentūra, Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 2. Izteikt 9.2. apakšpunktu šādā redakcijā: „9.2. valsts pārbaudes darbs latviešu valodā un latviešu zīmju valodā pamatizglītības ieguvei izglītojamajiem ar dzirdes traucējumiem;” | **Tieslietu ministrija**Vēršam uzmanību, ka projekta 2.punktā izteiktā Ministru kabineta 2015. gada 24. novembra noteikumu Nr. 670 „Darbības programmas „Izaugsme un nodarbinātība” 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” 8.3.1.1.pasākuma „Kompetenču pieejā balstīta vispārējās izglītības satura aprobācija un ieviešana” īstenošanas noteikumi"" (turpmāk – MK noteikumi Nr. 670) 9.2. apakšpunkta redakcija pēc būtības ietver pilnīgi jaunu regulējumu, kas neatbilst MK noteikumu Nr. 670 9.2. apakšpunkta tvērumam. Pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 154. un 146. punktu, lūdzam MK noteikumus Nr. 670 papildināt ar jaunu vienību – 9.5. apakšpunktu, tajā ietverot projekta 2. punkta normu, kā arī projektu papildināt ar normu, kas paredz MK noteikumu Nr. 670 9.2. apakšpunkta svītrošanu. | **Ņemts vērā**Skaidrojam, kapēc pozitīva lēmuma par finansējuma 148 334 *euro* apmērā (Eiropas Sociālā fonda finansējums-126 084 *euro*, 22 250 *euro* valsts budžeta finansējums) pārdali no 8.3.1.2.pasākuma “Digitālo mācību un metodisko līdzekļu izstrāde” (turpmāk – 8.3.1.2.pasākums), plānots veikt jaunus grozījumus MK noteikumos Nr. 670, tos papildinot ar jaunu apakšpunktu šādā redakcijā:**„**9.5. valsts pārbaudes darbs latviešu valodā un latviešu zīmju valodā pamatizglītības ieguvei izglītojamajiem ar dzirdes traucējumiem.”Papildus skatīt izziņas 7.punktu. | 2. Svītrot 9.2. apakšpunktu. |
| 2. | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) “Vienlaikus ir konstatēta nepieciešamība jaunu mācību un metodisko līdzekļu izveidei mācību procesa nodrošināšanai izglītojamajiem ar dzirdes traucējumiem. Projektā plānots izstrādāt mācību un metodiskos līdzekļus jaunā satura apguvei, tostarp vieglajā valodā 7.-9.klasei, kas būtu piemērojami arī izglītojamajiem ar dzirdes traucējumiem. Ņemot vērā minēto, paredzēts papildus izstrādāt mācību līdzekļus izglītojamajiem ar dzirdes traucējumiem sākumskolas posmam (1.-6.klase) sešos mācību priekšmetos, pamatskolas posmam (1.-9.klase) teksta atveidei latviešu valodas zīmju valodā un valsts pārbaudes darbu latviešu valodā, kā arī vairākvalodu zīmju vārdnīcu. Minētos papildu mācību līdzekļus plānots izstrādāt pakalpojuma līgumu ietvaros. Ņemot vērā līdzšinējo pieredzi līdzīgu mācību un metodisko līdzekļu izstrādē, papildu nepieciešamais finansējums ir 248 434 EUR.” (..) | **Finanšu ministrija**Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.apakšpunktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2.apakšpunkts) ar skaidrojumu, kādēļ MK noteikumu Nr.670 25.1.2.apakšpunktā tiek svītrota atsauce uz MK noteikumu Nr.670 9.2.apakšpunktu un netiek paredzēta noteikumu projekta 2.punktā plānotā diagnostikas instrumenta aprobācija. | **Ņemts vērā** | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”„Ministru kabineta 2015. gada 24. novembra noteikumu Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumi Nr. 670) 9.2. apakšpunkts noteic, ka darbības programmas „Izaugsme un nodarbinātība” (turpmāk – DP) 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” (turpmāk – 8.3.1.SAM) 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” (turpmāk – 8.3.1.1.pasākums) ietvaros ir izstrādājama datorprogramma izglītojamajiem, kuriem ir lasīšanas traucējumi. Minētā programma bija paredzēta rakstītā teksta pārveidei uz runātu tekstu, kuru tostarp varētu izmantot izglītojamie ar redzes traucējumiem. Kopš 8.3.1.1. pasākuma ietvaros Valsts izglītības satura centra (turpmāk – VISC) īstenotā projekta Nr. 8.3.1.1/16/I/002 „Kompetenču pieeja mācību saturā” (turpmāk – projekts) uzsākšanas 2016.gadā vairāki privātie uzņēmumi ir attīstījuši ideju par teksta lasīšanas un runāšanas instrumentu izstrādi. Tā piemēram, ir pieejama SIA „Tilde” izstrādāta datorprogramma “Runas atpazinējs”, kas pārveido tekstu no runātā uz rakstīto, un SIA „Kirchholm Electronics” ražota iekārta, kas domāta neredzīgiem cilvēkiem drukāto grāmatu tekstu atskaņošanai latviešu valodā. Ņemot vērā minēto, noteikumu Nr. 670 9.2. apakšpunktā tiek svītrota norma par datorprogrammas izstrādi 8.3.1.1. pasākumā, attiecīgi precizējot arī noteikumu Nr. 670 25.1.2. apakšpunktu, svītrojot tajā atsauci uz 9.2. apakšpunktu.” (..) |
| 3. | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrija**Lūdzam sniegt skaidrojumu anotācijas I sadaļas 2.apakšpunktā par ierosināto grozījumu ietekmi uz darbības programmas “Izaugsme un nodarbinātība” 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” mērķi un noteikto rādītāju sasniegšanu, ņemot vērā, ka noteikumu projekts paredz svītrot vai papildināt atbalstāmās darbības. | **Ņemts vērā** | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) „Viena no 8.3.1.SAM atbalstāmajām darbībām ir mācību līdzekļu un metodiku izstrāde vai pielāgošana izglītojamajiem ar speciālām vajadzībām. Tā kā 8.3.1.SAM mērķis un rādītāji ir vērsti uz jaunā satura ieviešanu vispārējā izglītībā, aptverot visas izglītības pakāpes un visus izglītojamos, noteikumu projektā paredzot mācību līdzekļus izglītojamajiem ar dzirdes traucējumiem un svītrojot datorprogrammas „no teksta uz runu” izstrādi, tiks veicināta 8.3.1.SAM mērķa un rādītāju sasniegšana, vienlaikus nedublējot jau pieejamo atbalstu mērķa grupai, ņemot vērā, ka līdzvērtīga datorprogramma „Runas atpazinējs” ir izstrādāta un pieejama platformā *hugo.lv*. Turklāt noteikumu projekts pozitīvi ietekmēs projekta īstenošanu, jo tas paredz iespēju atbilstoši izstrādātajam mācību saturam izstrādāt arī mācību līdzekļus izglītojamajiem ar dzirdes traucējumiem viena projekta ietvaros.” (..) |
| 4. | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) „Ņemot vērā līdzšinējo pieredzi līdzīgu mācību un metodisko līdzekļu izstrādē, papildu nepieciešamais finansējums ir 248 434 EUR. Daļu minētā finansējuma 100 100 EUR apmērā plānots pārdalīt no projektā sākotnēji plānotās datorprogrammas izstrādei paredzētā finansējuma, savukārt atlikušo finansējumu 148 334 EUR apmērā Izglītības un zinātnes ministrija (turpmāk – IZM) ierosina pārdalīt no IZM pārziņā esošā 8.3.1.2. pasākuma „Digitālo mācību un metodisko līdzekļu izstrāde” (turpmāk – 8.3.1.2. pasākums) otrās projektu iesniegumu atlases kārtas, t.i., 126 084 EUR Eiropas Sociālā fonda (turpmāk – ESF) finansējuma, ņemot vērā, ka 8.3.1.2. pasākuma otrā projektu iesniegumu atlases kārta nav izsludināta, un tai ir pieejams ESF finansējums 2 274 648 EUR apmērā.” | **Finanšu ministrija**Lūdzam precizēt anotācijas I sadaļas 2.apakšpunktā informāciju par plānotajām finansējuma pārdalēm, norādot finansējuma sadalījumu pa avotiem, t.sk. valsts un privāto līdzfinansējuma sadalījumu. Vienlaikus norādot finansējuma samazinājuma ietekmi uz darbības programmas “Izaugsme un nodarbinātība” 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.2.pasākuma “Digitālo mācību un metodisko līdzekļu izstrāde” (turpmāk – 8.3.1.2.pasākums) otro kārtu. Papildus lūdzam anotācijā lietot pilno specifiskā atbalsta mērķa apzīmējumu (kā piemēram, darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana”). | **Ņemts vērā**Skatīt izziņas 7.punktu | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) „Lai izstrādātu un aprobētu minētos papildu mācību līdzekļus, ņemot vērā līdzšinējo pieredzi līdzīgu mācību līdzekļu izstrādē, papildus nepieciešamais finansējums ir 248 434 *euro*, tai skaitā 211 168 *euro* Eiropas Sociālā fonda finansējums (turpmāk – ESF) un 37 266 *euro* valsts budžeta līdzfinansējums. Ar noteikumu projektu daļu minētā finansējuma 100 100 *euro* apmērā (85 085 *euro* ESF, 15 015 *euro* valsts budžeta līdzfinansējums) plānots pārdalīt no projektā sākotnēji plānotās datorprogrammas izstrādei paredzētā finansējuma, nodrošinot četru mācību līdzekļu izstrādi (ābeci un trīs mācību līdzekļus 1.-6.klasei). Savukārt atlikušā papildu nepieciešamā finansējuma pārdales iespējas no citiem specifiskiem atbalsta mērķiem vai to pasākumiem paredzētā finansējuma ir iekļautas priekšlikumā par DP noteiktā snieguma rezerves finansējuma izmantošanu, kas pamatots ar Eiropas Savienības fondu lietderības, efektivitātes un ietekmes izvērtējumu, un ir iesniegts Finanšu ministrijā 2019.gada jūlijā. Pēc lēmuma par DP noteiktā snieguma rezerves finansējuma izmantošanu, t.sk. pārdali starp 8.3.1.SAM pasākumiem, saskaņošanai tiks virzīti jauni grozījumi noteikumos Nr. 670, paredzot minēto papildu mācību un metodisko līdzekļu izstrādi izglītojamajiem ar dzirdes traucējumiem.”(..) |
| 5. | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrija**Lūdzam papildināt anotācijas I sadaļas 2.apakšpunktu ar informāciju, kā attiecīgie grozījumi ietekmēs finansējuma saņēmēja īstenoto projektu, norādot, vai noteikumu projektam un veicamajiem grozījumiem ir pozitīva ietekme uz projekta īstenošanu. | **Ņemts vērā** | Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) “Turklāt noteikumu projekts pozitīvi ietekmēs projekta īstenošanu, jo tas paredz iespēju atbilstoši izstrādātajam mācību saturam izstrādāt arī mācību līdzekļus izglītojamajiem ar dzirdes traucējumiem viena projekta ietvaros.” |
| 6. | Anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6.punkts “Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)”:„Kopējais papildu finansējums ir 148 334 EUR, no tā ESF finansējums 126 084 EUR apmērā tiek pārdalīts no 8.3.1.2.pasākuma otrās projektu iesniegumu atlases kārtas ESF finansējuma. Papildu mācību un metodisko līdzekļu izstrāde paredzēta līdz projekta beigām, t.i., 2021.gada 16.oktobrim.”Anotācijas III sadaļas “Tiesību akta projekta ietekme uz valsts budžetu un pašvaldību budžetiem” 8.punkts:„ Finansējuma sadalījums pa gadiem norādīts indikatīvi. | **Finanšu ministrija**Lūdzam skaidrot anotācijā pamatojumu valsts budžeta finansējuma palielinājumam, kā arī anotācijas III sadaļā “Tiesību akta projekta ietekme uz valsts budžetu un pašvaldību budžetiem” norādīt avotu, no kā tiks segts valsts budžeta finansējuma palielinājums papildu izdevumu kompensēšanai 22 250 *euro* apmērā. Papildus lūdzam aizpildīt anotāciju atbilstoši MK 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”. | **Ņemts vērā**Minēto grozījumu MK noteikumos Nr. 670 īstenošanai nav plānots pieprasīt papildus līdzekļus, bet minētās darbības plānots īstenot esošo līdzekļu ietvaros, pārdalot projektā pieejamo finansējumu starp izmaksu pozīcijām.Papildus skatīt izziņas 7.punktu. | Anotācijas III sadaļa “Tiesību akta projekta ietekme uz valsts budžetu un pašvaldību budžetiem” “Noteikumu projekts šo jomu neskar.” |
| 7. | **Vispārīgs komentārs** | **Finanšu ministrija***Elektroniskās saskaņošanas laikā saņemtais iebildums*Finanšu ministrija (turpmāk – FM) sadarbībā ar Centrālo finanšu un līgumu aģentūru atbilstoši kompetencei ir izskatījusi Izglītības un zinātnes ministrijas sagatavoto Ministru kabineta (turpmāk – MK) noteikumu projektu “Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”” (turpmāk – noteikumu projekts), tā sākotnējās ietekmes novērtējuma ziņojumu (turpmāk – anotācija) un lūdz atlikt noteikumu projekta tālāku virzību, ņemot vērā, ka ierosinātie grozījumi MK noteikumos būtu vērtējami plašāk un kompleksi ar priekšlikumiem snieguma rezerves finansējuma tālākai izmantošanai, kas iesniedzami atbilstoši MK 2019.gada 23.aprīļa uzdevumam[[1]](#footnote-1), un izvērtējumu attiecībā uz plānoto 8.3.1.2.pasākuma “Digitālo mācību un metodisko līdzekļu izstrāde” otrās projekta iesniegumu atlases kārtas tālāku virzību | **Ņemts vērā**Skaidrojam, ka ar noteikumu projektu plānots paredzēt mācību līdzekļu izstrādi par daļu no nepieciešamā finansējuma 100 100 EUR apmērā (85 085 EUR ESF; 15 015 EUR valsts budžets) apjomā, kas pieejams projektā un sākotnēji bija paredzēts datorprogrammas izstrādei. Projektam pieejamā finansējuma ietvaros tiks nodrošināta četru mācību līdzekļu izstrāde (ābece un trīs mācību līdzekļi 1.-6.klasei). Savukārt atlikušo finansējumu 148 334 *euro* apmērā IZM ierosina pārdalīt no IZM pārziņā esošā 8.3.1. SAM8.3.1.2. pasākuma „Digitālo mācību un metodisko līdzekļu izstrāde” otrās projektu iesniegumu atlases kārtas. 8.3.1.2. pasākuma otrā projektu iesniegumu atlases kārta nav izsludināta, un tai ir pieejams ESF finansējums 2 274 648 EUR apmērā. Minētais priekšlikums vienlaikus ar citiem priekšlikumiem par darbības programmā “Izaugsme un nodarbinātība” noteiktā snieguma rezerves finansējuma izmantošanu, kas pamatoti ar Eiropas Savienības fondu lietderības, efektivitātes un ietekmes izvērtējumiem, ir iesniegts Finanšu ministrijā 2019.gada jūlijā. Noteikumu projekts paredz tādus grozījumus, kuru īstenošanai nav nepieciešams papildus finansējums, un to īstenošana tiks nodrošināta, pārdalot finansējumu starp pozīcijām projekta ietvaros.Savukārt, papildus mācību un metodisko līdzekļu izstrāde izglītojamajiem ar dzirdes traucējumiem, kuru īstenošanai nepieciešami 148 334 *euro* (Eiropas Sociālā fonda finansējums 126 084 *euro*, 22 250 *euro* valsts budžeta finansējums), tiks nodrošināta pēc lēmuma par darbības programmā “Izaugsme un nodarbinātība” noteiktā snieguma rezerves finansējuma izmantošanu, t.sk. pārdali starp 8.3.1.SAM pasākumiem. Pēc pozitīva lēmuma pieņemšanas, saskaņošanai tiks virzīti jauni grozījumi MK noteikumos Nr. 670, tos papildinot ar jaunu apakšpunktu, paredzot visu minēto papildu nepieciešamo mācību un metodisko līdzekļu izstrādi izglītojamajiem ar dzirdes traucējumiem. | 1. Papildināt noteikumus ar 8.5. apakšpunktu šādā redakcijā:„8.5. mācību līdzekļi izglītojamajiem ar dzirdes traucējumiem.”Anotācijas I sadaļas “Tiesību akta projekta izstrādes nepieciešamība” 2.apakšpunkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) „Ņemot vērā minēto, papildus nepieciešami mācību līdzekļi izglītojamajiem ar dzirdes traucējumiem sākumskolas posmam (1.-6.klase) sešos mācību priekšmetos (tai skaitā ābece), pamatskolas posmam (1.-9.klase) teksta atveidei latviešu valodas zīmju valodā un valsts pārbaudes darbs latviešu valodā, kā arī vairākvalodu zīmju vārdnīca. Lai izstrādātu un aprobētu minētos papildu mācību līdzekļus, ņemot vērā līdzšinējo pieredzi līdzīgu mācību līdzekļu izstrādē, papildus nepieciešamais finansējums ir 248 434 *euro*, tai skaitā 211 168 *euro* Eiropas Sociālā fonda finansējums (turpmāk – ESF) un 37 266 *euro* valsts budžeta līdzfinansējums. Ar noteikumu projektu daļu minētā finansējuma 100 100 *euro* apmērā (85 085 *euro* ESF, 15 015 *euro* valsts budžeta līdzfinansējums) plānots pārdalīt no projektā sākotnēji plānotās datorprogrammas izstrādei paredzētā finansējuma, nodrošinot četru mācību līdzekļu izstrādi (ābeci un trīs mācību līdzekļus 1.-6.klasei). Savukārt atlikušā papildu nepieciešamā finansējuma pārdales iespējas no citiem specifiskiem atbalsta mērķiem vai to pasākumiem paredzētā finansējuma ir iekļautas priekšlikumā par DP noteiktā snieguma rezerves finansējuma izmantošanu, kas pamatots ar Eiropas Savienības fondu lietderības, efektivitātes un ietekmes izvērtējumu, un ir iesniegts Finanšu ministrijā 2019.gada jūlijā. Pēc lēmuma par DP noteiktā snieguma rezerves finansējuma izmantošanu, t.sk. pārdali starp 8.3.1.SAM pasākumiem, saskaņošanai tiks virzīti jauni grozījumi noteikumos Nr. 670, paredzot minēto papildu mācību un metodisko līdzekļu izstrādi izglītojamajiem ar dzirdes traucējumiem.” |
| 8. | **Vispārīgs komentārs** | **Finanšu ministrija***Elektroniskās saskaņošanas laikā saņemtais iebildums*Salāgot informāciju par papildu nepieciešamā finansējuma sadalījumu pa finansējuma avotiem anotācijas I sadaļas “Tiesību akta projekta izstrādes nepieciešamība” 2.punktā, atbilstoši noteikumu projekta 4.punktā un anotācijas III sadaļā “Tiesību akta projekta ietekme uz sabiedrību, tautsaimniecības attīstību un administratīvo slogu” norādītajam. | **Ņemts vērā**Skatīt izziņas 7.punktu | **-** |
| 9. | Anotācijas I sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..)„Tā kā 8.3.1.SAM mērķis un rādītāji ir vērsti uz jaunā satura ieviešanu vispārējā izglītībā, aptverot visas izglītības pakāpes un visus izglītojamos, noteikumu projektā paredzot specifiskākus mācību līdzekļus izglītojamajiem ar dzirdes traucējumiem un svītrojot datorprogrammas izstrādi, tiks veicināta 8.3.1.SAM mērķa un rādītāju sasniegšana, vienlaikus nedublējot jau pieejamo atbalstu mērķa grupai.” | **Finanšu ministrija***Elektroniskās saskaņošanas laikā saņemtais iebildums*Precizēt anotācijas I sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” pēdējo rindkopu, jo nav skaidrs, ko nozīmē tajā ietvertā informācija, ka tiks veicināta darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” mērķa un rādītāju sasniegšana, vienlaikus nedublējot jau pieejamo atbalstu mērķa grupai. | **Ņemts vērā**Skaidrojam, ka Hugo.lv ir Latvijas valsts pārvaldes valodas tehnoloģiju platforma, kas brīvi pieejama ikvienam Latvijas iedzīvotājam. Tajā līdztekus mašīntulkošanas platformai ietverti runas tehnoloģiju risinājumi: runas atpazīšana un runas sintēze. Platforma izstrādāta DP 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros, izmantojot Eiropas Savienības Reģionālā fonda līdzfinansējumu. | Anotācijas I sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”(..) „Tā kā 8.3.1.SAM mērķis un rādītāji ir vērsti uz jaunā satura ieviešanu vispārējā izglītībā, aptverot visas izglītības pakāpes un visus izglītojamos, noteikumu projektā paredzot mācību līdzekļus izglītojamajiem ar dzirdes traucējumiem un svītrojot datorprogrammas „no teksta uz runu” izstrādi, tiks veicināta 8.3.1.SAM mērķa un rādītāju sasniegšana, vienlaikus nedublējot jau pieejamo atbalstu mērķa grupai, ņemot vērā, ka līdzvērtīga datorprogramma „Runas atpazinējs” ir izstrādāta un pieejama platformā *hugo.lv*.” |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Kristīne Grundmane

Izglītības un zinātnes ministrijas

Struktūrfondu departamenta vecākā eksperte

67047943, kristine.grundmane@izm.gov.lv

1. Ministru kabineta 2019.gada 23.aprīļa sēdes protokollēmums Nr.21 23.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija””. [↑](#footnote-ref-1)